Turkulaisessa Samppalinnan koulussa sattui tiistaina erikoinen tapaus.

Kolme aikuista tunkeutui kesken oppitunnin neljäsluokkalaisten opetustilaan ja pahoinpiteli opettajan ja yhden oppilaan.

Tapahtumat saivat alkunsa, kun koulua käyvät tyttö ja poika alkoivat riidellä välitunnilla. Toisena osapuolena ollut tyttö ilmoitti tapahtumista äidilleen.

Äiti ilmoitti asiasta lapsen isovanhemmille, jotka lähtivät hakemaan tyttöä koulusta. Isovanhempien saavuttua kouluun tilanne riistäytyi käsistä.

Isovanhemmat tunkeutuivat luokkahuoneeseen ja alkoivat pahoinpidellä luokan opettajaa ja riidassa toisena osapuolena ollutta poikaa.

Poliisi otti tekijät kiinni tapahtumapaikalta eikä kerro asiasta enempää.